27 vas ná oproer in Boland | Maroela Media
Oproerige ondersteuners van twee gemeenskapsleiers van Kayamandi by Stellenbosch het Maandag asblikke uitgekeer en winkelvensters met bakstene stukkend gegooi toe die uitspraak van die hof waarin die twee verskyn het, hulle blykbaar nie geval het nie. Skermskoot: Facebook
Stellenbosch se munisipaliteit probeer nog agter die kap van die byl kom waarom die oproermakers wat die Eikestad Maandag op horings geneem het, hul woede op die plaaslike owerheid gerig het.
Stuart Grobbelaar, die munisipaliteit se kommunikasiebestuurder, sê twee gemeenskapsleiers het gister in die plaaslike landdroshof verskyn, maar "toe hul ondersteuners ongelukkig was met die hofuitspraak, het sowat 40 mense na die munisipaliteit toe opgeruk".
Hy vertel toe hy berig van die naderende betogers ontvang het, het hy sy kamera gegryp en afgehardloop ondertoe, maar toe hy daar kom, het die munisipaliteit se eie wetstoepassers reeds die oproeriges uiteengedryf.
Die groep mense, blykbaar van die woonbuurt Kayamandi, het bakstene gegooi, vullisblikke uitgekeer en munisipale amptenare met knopkieries gedreig, maar toe hulle teenstand kry, verdeel en in kleiner groepies in Dorp- en Andringastraat afgehardloop.
Daar het die polisie 27 van hulle vir openbare geweld en opsetlike saakbeskadiging in hegtenis geneem, sê sers. Noloyiso Rwexana, Wes-Kaapse polisiewoordvoerder. Sy sê sodra hulle aangekla is, sal hulle in die hof verskyn, moontlik nog Dinsdagoggend.
Grobbelaar sê die oproer was baie vinnig onder beheer. Enkele winkels in die middedorp het skade gely toe hul vensters stukkend gegooi is.
Rehabiliteer, hierdie oproer makers deur hulle tot 2 jaar gemeenskaps diens te fonnis. Leer hulle om te werk en laat hulle elke dag hulle woonbuurt skoonmaak, die gereedsdkap wat hulle gebruik moet hulle self koop. Siedaar, probleem opgelos. Die plaaslike owerheid kan dalk daaraan dink nom hulle te vergoed vir hulle werk.
Laat ons tog maar nie asem ophou nie… Hier sal ook net mooi niks van kom nie! Verban die hele spul terug Ooskaap toe. Hulle hoort nie hier nie. En hulle blyk in elk geval nie baie "gelukkig" in Stellenbosch te wees nie. So, pos hulle terug! Eenrigting.
NIKSGEWOOND = VERPLETTER ALLES !!
Same old same…hulle is in hegtenis geneem, net om 'n paar weke later weer vry rond te loop en weer met hulle nonsense te begin…
Stuur hulle eerder Zimbabwe toe – daar kan hulle maak en breek saam hulle broers en susters na hartelus – laat ons sien hoe ver hulle kom met die tipe gedrag in n ander land.